CELEX: 62019CN0903
Language: bg
Date: 2019-12-10 00:00:00
Title: Дело C-903/19: Преюдициално запитване от Conseil d'État (Франция), постъпило на 10 декември 2019 г. — DQ/Ministre de la Transition écologique et solidaire, Ministre de l'Action et des Comptes publics

24.2.2020   
            
            
               BG
            
            
               Официален вестник на Европейския съюз
            
            
               C 61/20
            
         
      Преюдициално запитване от Conseil d'État (Франция), постъпило на 10 декември 2019 г. — DQ/Ministre de la Transition écologique et solidaire, Ministre de l'Action et des Comptes publics
      (Дело C-903/19)
      (2020/C 61/24)
      Език на производството: френски
      
         Запитваща юрисдикция
      
      Conseil d’État
      
         Страни в главното производство
      
      
         Жалбоподател: DQ
      
         Ответници: Ministre de la Transition écologique et solidaire, Ministre de l'Action et des Comptes publics
      
         Преюдициален въпрос
      
      Кой може да се ползва с правото по член 11, параграф 1 от приложение VIII към Регламента относно Правилника за длъжностните лица на Европейските общности, както и на Условията за работа на другите служители (1), изменен с Регламент (ЕО, Евратом) № 723/2004 на Съвета от 22 март 2004 г. (2) — само длъжностните лица и договорно наетите служители, които се назначават за първи път в национална администрация, след като са били назначени като длъжности лица, договорно или срочно наети служители в институция на Европейския съюз, или и длъжностните лица и договорно наетите служители, които се връщат на служба в националната администрация, след като са упражнявали функции в институция на Европейския съюз и през този период са били в неактивна заетост или в отпуск по лични причини?
      
         (1)  Регламент (ЕИО, Евратом, ЕОВС) № 259/68 на Съвета от 29 февруари 1968 година относно Правилника за длъжностните лица на Европейските общности и Условията за работа на другите служители на Европейските общности, и за установяване на специални мерки, временно приложими за длъжностните лица на Комисията (Правилник за длъжностните лица) (ОВ L 56, 1968 г., стр. 1; Специално издание на български език, 2007 г., глава 1, том 8, стр. 12).
      
         (2)  Регламент (ЕО, Евратом) № 723/2004 на Съвета от 22 март 2004 година за изменение на Правилника за длъжностните лица на Европейските общности и на Условията за работа на другите служители на Европейските общности (ОВ L 124, 2004 г., стр. 1).